**Republika Hrvatska**

**Zagrebačka županija**

**Općina Bistra**

**OBRAZLOŽENJE IV. IZMJENA I DOPUNA PRORAČUNA OPĆINE BISTRA**

**ZA 2022. GODINU**

**UVOD**

Sukladno odredbama Zakona o proračunu ( Narodne novine br. 144/21 ) predlažu se IV. Izmjene i dopune Proračuna Općine Bistra za 2022. godinu.

Proračun Općine Bistra za 2022. godinu usvojen je na 5. sjednici Općinskog vijeća održanoj 21.12.2021. godine ( Službeni glasnik Općine Bistra br. 10/2021 ).

I. Izmjene i dopune Proračuna Općine Bistra za 2022. godinu usvojene su na 10. sjednici Općinskog vijeća održanoj 12.05.2022.g. ( Službeni glasnik Općine Bistra br. 5/2022 ).

II. Izmjene i dopune Proračuna Općine Bistra za 2022. godinu usvojene su na 14. sjednici Općinskog vijeća održanoj 26.07.2022. godine ( Službeni glasnik Općine Bistra br. 9/2022 ).

III. Izmjene i dopune Proračuna Općine Bistra za 2022. godinu usvojene su na 17. sjednici Općinskog vijeća održanoj 26.10.2022. godine ( Službeni glasnik Općine Bistra br. 13/22 ).

Prijedlog IV. Izmjena i dopuna Proračuna Općine Bistra za 2022. godinu sastavljen je temeljem odredbi Zakona o proračunu ( Narodne novine“ br. 144/21 ) koji nalaže izmjene proračuna i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda.

Izmjene i dopune proračuna donose se, kao i proračun, na trećoj razini računskog plana, uz poštivanje proračunskih klasifikacija – organizacijska, funkcijska i ekonomska klasifikacija te izvori financiranja.

Zbog žurnosti realizacije određenih planiranih aktivnosti do kraja ove godine, traži se donošenje IV. Izmjena i dopuna Proračuna Općine Bistra za 2022.g. te stupanje na snagu dan nakon dana objave u Službenom glasniku Općine Bistra.

IV. Izmjenama i dopunama Proračuna Općine Bistra za 2022. godinu predlaže se smanjenje ukupnih prihoda i primitaka, te ukupnih rashoda i izdataka u odnosu na III. Izmjene i dopune Proračuna Općine Bistra za 2022. godinu kako slijedi:

* smanjenje ukupnih prihoda i primitaka u iznosu od 10.199.331,20 kn,
* smanjenje ukupnih rashoda i izdataka u iznosu od 10.199.331,20.

1. **OPĆI DIO**
2. **RAČUN PRIHODA I RASHODA**

***PRIHODI***

***Prihodi poslovanja*** smanjuju se u ukupnom iznosu za 6.862.651,27 kn.

Skupina **61 Prihodi od poreza** povećana je za 12.600,00 kuna, a povećanje se odnosi na povećanje prihoda od poreza i prireza na dohodak prema realizaciji izvršenih prihoda do 30.11.2022. godine.

U **skupini 63 Pomoći od inozemstva i od subjekata unutar općeg proračuna** planirani iznos se smanjuje za 5.788.828,27 kn.

Prihodi podskupine 633 Pomoći proračunu iz drugih proračuna smanjuju se za 252.878,82 kn

( kapitalne pomoći od Ministarstva regionalnog razvoja i fondova Europske unije za projekt Reciklažno dvorište prema konačnom obračunu radova, i od Grada Zaprešića za izgradnju groblja zbog nerealizacije navedenog projekta ove godine, a planiran je u sljedećoj godini ).

Prihodi podskupine 636 smanjuju se za 10.200,00 kn, a odnose se na proračunske korisnike Dječji vrtić Kapljicu ( tekuće pomoći od Grada Zaprešića za subvenciju troškova i od Ministarstva znanosti i obrazovanja za program predškole ).

Prihodi podskupine 638 Pomoći iz državnog proračuna temeljem prijenosa EU sredstava smanjeni su za 5.525.749,45 kuna za projekte „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“, „Želim posao“ i „Zaželi u Općini Bistra II“ prema planiranom izvršenju navedenih projekata do kraja ove godine.

U **skupini 64 Prihodi od imovine** planirani iznos smanjuje se za 55.000,00 kn ( donacija – radovi i usluge na Kapelici blaženog A. Stepinca jer nisu u potpunosti riješeni imovinsko-pravni poslovi ).

U **skupini 65 Prihodi od upravnih i administrativnih pristojbi, pristojbi po posebnim propisima i naknada** planirani iznos smanjuje se za 1.073.423,00 kuna, a odnosi se na podskupinu 652 Prihodi po posebnim propisima – namjenski prihodi proračunskog korisnika Dječji vrtić Kapljica ( uplate korisnika za kraće programe vrtića ) i podskupinu 653 Komunalni doprinosi i naknade ( smanjenje prihoda od komunalnog doprinosa koji se odnosi na Gospodarsku zonu Bistra ).

U **skupini 66 Prihodi od prodaje proizvoda i robe te pruženih usluga i prihodi od donacija** planirani iznos povećan je za 39.000,00 kn, a odnosi se na proračunskog korisnika Općinsku knjižnicu Bistra ( donacije knjiga od fizičkih osoba i Ministarstva kulture ).

U skupini **68 Kazne, upravne mjere i ostali prihodi**, ukupno planirani iznos povećan je za 3.000,00 kn, a odnosi se na kazne od ZET-a.

***Prihodi od prodaje nefinancijski imovine*** smanjuju se za 1.140.000,00 kn.

Smanjenje se odnosi na Kapelicu blaženog A. Stepinca koja se ne može darovati Župi Sv. Nikole biskupa Bistra dok se u potpunosti ne riješe imovinsko-pravni poslovi.

***RASHODI***

***Rashodi poslovanja*** smanjeni su za 2.586.232,27 kn.

U **skupini 31 Rashodi za zaposlene** smanjeni su rashodi za 10.047,31 kn, a odnose se na bruto plaće i doprinose na plaće koji su smanjeni za 68.907,31 kn, a odnosi se na zapošljavanje u komunalnim javnim radovima. Ostali rashodi za zaposlene su povećani za 58.860,00 kn kod proračunskog korisnika Dječji vrtić Kapljica.

U **skupini 32 Materijalni rashodi** smanjuju se rashodi u ukupnom iznosu za 444.603,16 kn, a odnose se na naknade troškova zaposlenima ( naknada za prijevoz – javni rad ), rashode za materijale i energiju ( uredski materijal, materijali i sredstva za čišćenje i održavanje, energija, sitni inventar ), rashode za usluge ( komunalne usluge, intelektualne usluge, računalne usluge, usluge odvjetnika i pravnog savjetovanja, obvezni i preventivni zdravstveni pregledi zaposlenika ), naknade troškova osobama izvan radnog odnosa ( stručno osposobljavanje ). Ostali nespomenuti rashodi poslovanja povećani su za 73.948,53 kn ( rashodi za obilježavanje Dana Bistre i Dana Općine Bistra ).

U **skupini** **34 Financijski rashodi** smanjuju se rashodi u ukupnom iznosu od 74.814,00 kn, a odnose se na kamate za primljene kredite i zajmove, te bankarske usluge i usluge platnog prometa i ostale nespomenute financijske rashode.

U **skupini** **35 Subvencije** smanjuju se ukupni rashodi za 90.000,00 kn, a odnose se na subvencije trgovačkim društvima, poljoprivrednicima i obrtnicima izvan javnog sektora ( subvencije poljoprivrednicima ).

U **skupini 36 Pomoći dane u inozemstvo i unutar općeg proračuna** povećavaju se ukupni rashodi za 13.000,00 kn, a odnose se na sufinanciranje nabave drugih obrazovnim materijala učenicima Osnovne škole Bistra i sufinanciranje boravka u školi.

U **skupini 37 Naknade građanima i kućanstvima na temelju osiguranja i druge naknade** povećavaju se ukupni rashodi za 2.900,00 kn ( jednokratne novčane pomoći umirovljenicima, pomoć obiteljima pogođenima potresom ).

U **skupini 38 Ostali rashodi** smanjuju se planirani rashodi za 1.982.667,80 kn.

Rashodi podskupine 381 Tekuće donacije povećavaju se za 753,45 kn – donacije Klubu studenata.

Rashodi podskupine 382 Kapitalne donacije smanjuju se za 1.200.000,00 kn ( Kapelica blaženog A. Stepinca jer nisu u potpunosti riješeni imovinsko-pravni poslovi ).

Rashodi podskupine 383 kazne, penali i naknade štete smanjeni su za 10.000,00 kn ( kazne Ministarstva znanosti i obrazovanja kod proračunskog korisnika Dječji vrtić Kapljica ).

Rashodi podskupine 386 Kapitalne pomoći smanjeni su za 773.421,25 kn ( kapitalne pomoći Vodoopskrbi i odvodnji Zaprešić d.o.o. za izgradnju kanalizacije i kanalizacijskih priključaka, te izgradnja groblja – nerealizirani projekti koji su planirani i koji će se izvršiti sljedeće godine ).

***Rashodi za nabavu nefinancijske imovine*** smanjeni su za 7.599.098,93 kn.

U **skupini 42 Rashodi za nabavu proizvedene dugotrajne imovine** smanjeni su za 7.299.098,93 kn i odnose se na građevinske objekte ( nerealizirani projekti koji će se planirati i realizirati sljedeće godine – izgradnja komunalne infrastrukture u Gospodarskoj zoni Bistra ).

U **skupini 45 Rashodi za dodatna ulaganja na nefinancijskoj imovini** smanjeni su za 300.000,00 kn i odnose se na dodatna ulaganja na građevinskim objektima ( nerealizirani projekti koji će se planirati i realizirati sljedeće godine – rekonstrukcija krovišta i uređenje potkrovlja na Društvenom domu Bukovje ).

**B. RAČUN ZADUŽIVANJA / FINANCIRANJA**

Račun zaduživanja / financiranja sadrži podatak o primicima od zaduživanja i izdacima za financijsku imovinu i otplate zajmova za Općinu Bistra i proračunskog korisnika Dječji vrtić Kapljica.

Primljeni krediti i zajmovi od HBOR-a smanjeni su za 2.400.679,93 kn jer se neće realizirati do kraja ove godine, već se planiraju izvršiti sljedeće godine ( primljeni kredit za projekte: Rekonstrukcija dijela Podgorske ulice i Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra, za vlastito učešće ).

Primljeni zajmovi od drugih razina vlasti povećani su za 204.000,00 kn, a odnose se na otplatu beskamatnog zajma Ministarstva financija i to do visine poreza i prireza na dohodak i doprinosa čijeg je plaćanja porezni obveznik oslobođen, čije je plaćanje odgođeno i/ili je odobrena obročna otplata, odnosno do visine izvršenog povrata po godišnjem obračunu poreza na dohodak za 2019. godinu.

Izdaci za otplatu glavnice primljenih kredita i zajmova smanjuju se za 14.000,00 kn ( otplata kredita HBOR-a za pješački pločnik sukladno Otplatnom planu ).

**C. RASPOLOŽIVA SREDSTVA IZ PRETHODNIH GODINA**

Raspoloživa sredstva iz prethodnih godina sadrže podatak o višku ili manjku sredstva iz prethodne godine za Općinu Bistra i proračunske korisnike Dječji vrtić Kapljica i Općinsku knjižnicu Bistra.

Ukupni konsolidirani višak iznosi 2.812.234,86 kn.

Višak prihoda Općine Bistra iznosi 2.600.000,00 kn, Dječjeg vrtića Kapljica 210.234,86 kn i Općinske knjižnice Bistra 2.000,00 kn.

1. **POSEBNI DIO**
2. ***Prihodi i primici*** u Posebnom dijelu Proračuna povećavaju se ili smanjuju na slijedeći način:

Prihodi skupine **61 Prihodi od poreza** povećavaju se u ukupnom iznosu za 12.600,00 kn. Prihodi od poreza i prireza na dohodak povećani su za 51.600,00 kn sukladno planiranom izvršenju do kraja ove godine. Porezi na robu i usluge smanjeni su za 39.000,00 kn ( porez na potrošnju alkoholnih i bezalkoholnih pića ).

Prihodi skupine **63 Pomoći iz inozemstva i od subjekata unutar općeg proračuna** smanjuju se u ukupnom iznosu od 5.788.828,27 kn ( za nerealizirane projekte koji su planirani i završit će se u sljedećoj godini: „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“, „Želim posao“ i „Zaželi u Općini Bistra II“, te za kapitalne pomoći od Ministarstva regionalnog razvoja i fondova Europske unije za projekt Reciklažno dvorište prema konačnom obračunu radova, i od Grada Zaprešića za izgradnju groblja zbog nerealizacije navedenog projekta ove godine, a planiran je i završit će se u sljedećoj godini ).

Prihodi skupine **64 Prihodi od imovine** smanjuju se za 55.000,00 kn ( donacija – radovi i usluge na Kapelici blaženog A. Stepinca jer nisu u potpunosti riješeni imovinsko-pravni poslovi ).

Prihodi skupine **65 Prihodi od upravnih i administrativnih pristojbi, pristojbi po posebnim propisima i naknada** smanjuju se za 1.073.423,00 kuna, a odnose se na prihode po posebnim propisima – namjenski prihodi proračunskog korisnika Dječji vrtić Kapljica ( uplate korisnika za kraće programe vrtića ) i prihode od komunalnog doprinosa ( smanjenje prihoda od komunalnog doprinosa koji se odnosi na Gospodarsku zonu Bistra ).

Prihode skupine **66 Prihodi od prodaje proizvoda i robe te pruženih usluga i prihodi od donacija** povećani su za 39.000,00 kn, a odnose se na proračunskog korisnika Općinsku knjižnicu Bistra ( donacije knjiga od fizičkih osoba i Ministarstva kulture ).

Prihodi skupine **68 Kazne, upravne mjere i ostali prihodi** povećani su za 3.000,00 kn, a odnose se na naplaćene kazne od ZET-a.

1. ***Rashodi i izdaci*** u Posebnom dijelu proračuna povećavaju se ili smanjuju na slijedeći način:

**RAZDJEL 001 – OPĆINSKO VIJEĆE**

**GLAVA 00101 – OPĆINSKO VIJEĆE**

**PROGRAM 1001 – PROGRAM RADA PREDSTAVNIČKOG TIJELA**

**AKTIVNOST A100002 Obilježavanje Dana Općine Bistra**

Planirana sredstva za obilježavanje Dana Općine Bistra i Župe Bistra povećana su za 40.000,00 kn - zbog neodržavanja Dana Općine prijašnjih godina zbog pandemije korona virusa i zabrane okupljanja većeg broja ljudi, bila su planirana znatno manja sredstva.

**RAZDJEL 002 – OPĆINSKI NAČELNIK**

**GLAVA 00201 – OPĆINSKI NAČELNIK**

**PROGRAM 1002 – PROGRAM RADA OPĆINSKOG NAČELNIKA**

**AKTIVNOST A100002 Redovni rad općinskog načelnika**

Smanjuju se planirana sredstva za plaće i doprinose na plaću općinskog načelnika u ukupnom iznosu 9.320,00 kn.

**PROGRAM 1003 – POKROVITELJSTVA I OBLJETNICE**

**AKTIVNOST A100003 Obilježavanje Dana Bistre**

Planirana sredstva za obilježavanje Dana Bistre, odnosno Bistranske čušpajzijade povećavaju se za 9.000,00 kn zbog povećanih troškova za obilježavanje navedene manifestacije.

**AKTIVNOST A100006 Monografija Općine Bistra**

Planirana sredstva za izdavanje knjige povodom 25. obljetnice Općine Bistra smanjuju se za 55.000,00 kn jer se tisak i izdavanje knjige planira sljedeće godine.

**RAZDJEL 003 – JEDINSTVENI UPRAVNI ODJEL**

**GLAVA 00301 – JEDINSTVENI UPRAVNI ODJEL**

**PROGRAM 1006 – PROGRAM RADA JEDINSTVENOG UPRAVNOG ODJELA**

**AKTIVNOST A100007 Promidžba i informiranje**

Planirana sredstva se povećavaju za 25.000,00 kn zbog povećanih troškova tiska Službenih glasnika Općine Bistra i Glasa Bistre, te objava oglasa javne nabave u Narodnim novinama.

**AKTIVNOST A100009 Rashodi za zaposlene, materijalni i financijski rashodi**

Planirana sredstva smanjuju se za 292.281,27 kn zbog smanjenih troškova, odnosno uštede na uredskom materijalu, materijalima i sredstvima za čišćenje i održavanje, ostalim materijalima potrebnim za rad, komunalnim uslugama, energiji, računalnim uslugama i dr.

Povećana su sredstva za stručno usavršavanje djelatnika, te za službena putovanja koja su bila znatno manje planirana zbog neodržavanja seminara i stručnih radionica zbog epidemije korona virusa.

Smanjeni su troškovi za plaće i ostale troškove za poljoprivrednog redara koji je radio do 31.5.2022. godine.

**PROGRAM 1007 – KREDITI I ZAJMOVI**

**AKTIVNOST A100010 Otplate kredita**

Izdaci za otplatu glavnice primljenih kredita i zajmova smanjuju se za 15.000,00 kn ( otplata kredita HBOR-a za pješački pločnik sukladno Otplatnom planu ). Kamate za primljene kredite od HBOR-a te naknada za obradu kredita smanjuju se za 27.300,00 kn sukladno planiranom izvršenju do kraja godine.

**PROGRAM 1010 – PREDŠKOLSKI ODGOJ**

**AKTIVNOST A100020 Sufinanciranje troškova ostalih dječjih vrtića**

Planirana sredstva za sufinanciranje troškova ostalih dječjih vrtića kojima je osnivač druga jedinica lokalne samouprave smanjuju se za 7.000,00 kn prema planiranom izvršenju do kraj ove godine.

**PROGRAM 1011 – OSNOVNO, SREDNJE I VISOKOŠKOLSKO OBRAZOVANJE**

**AKTIVNOST A100093 Osnovni program osnovnoškolskog obrazovanja**

Povećavaju se rashodi za sufinanciranje nabave drugih obrazovnih materijala učenicima Osnovne škole Bistra za 20.000,00 kn, te se planira ukupni iznos od 280.000,00 kn.

Subvencija nabave radnih bilježnica i drugih obrazovnih materijala za učenike koji polaze škole izvan Općine Bistra, smanjuje se za 9.000,00 kn.

**AKTIVNOST A100095 Srednjoškolsko obrazovanje**

Stipendije učenicima srednjih škola smanjuju se za 7.000,00 kn sukladno potpisanim ugovorima o stipendiranju učenika za školsku godinu 2022./2023. godinu.

**AKTIVNOST A100096 Visokoškolsko obrazovanje**

Stipendije studentima smanjuju se za 8.000,00 kn sukladno potpisanim ugovorima o stipendiranju studenata za studentsku godinu 2022./2023. godinu.

Dodaje se nova pozicija proračuna Ostale tekuće donacije u iznosu od 753,45 kn za donacije Klubu studenata.

**PROGRAM 1015 KULTURA I KULTURNA BAŠTINA**

**KAPITALNI PROJEKT K100028 Izgradnja kapelice**

Ukupno planirani iznos za projekt izgradnje Kapelice Blaženog Alojzija Stepinca u Oborovu Bistranskom smanjuje se za 1.217.000,00 kn jer nisu riješeni imovinsko-pravni poslovi koji prethode darovanju kapelice Župi Svetog Nikole Biskupa Bistra.

**KAPITALNI PROJEKT K100033 Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra**

Ukupno planirana sredstva za navedeni projekt smanjuju se za 4.569.667,18 kn prema planiranom izvršenju radova do kraja ove godine.

**PROGRAM 1018 SOCIJALNA SKRB I ZDRAVSTVENA ZAŠTITA**

**AKTIVNOST A100032 Pomoć obiteljima, kućanstvima i humanitarnim organizacija**

Povećavaju se planirana sredstva za isplatu jednokratnih novčanih pomoći umirovljenicima za 10.000,00 kn jer je povećan cenzus mirovine umirovljenicima koji imaju pravo na isplatu božićnice sa dosadašnjih 2.500,00 na 2.800,00 kn, te ukupno planirana sredstva iznose 160.000,00 kn.

Planirana je pomoć obiteljima pogođenima potresom sa područja Sisačko-moslavačke županije sukladno Odluci o prikupljanju donacija za pomoć pri obnovi stambenog objekta oštećenog u potresu sa područja Sisačko-moslavačke županije iz 2021. godine a koja je produljena do kraja 2022. godine. Ukupno prikupljena sredstva od fizičkih i pravnih osoba na posebnom računu za prikupljanje donacija za pomoć za obnovu nakon potresa sa stanjem na dan 15.12.2022. godine iznosi 17.750,29 kn. Općina Bistra iz vlastitih sredstva planira za navedenu namjenu 20.000,00 kn.

**AKTIVNOST A100072 Program rada Vijeća za prevenciju**

Povećavaju se ukupno planirana sredstva za rad Vijeća za prevenciju za 1.000,00 kn zbog povećanih troškova ( prijevoz učenika Osnovne škole Bistra na Dane otvorenih vrata policijske akademije ).

**AKTIVNOST A100105 Donacije udrugama u socijalnoj skrbi i zdravstvenoj zaštiti**

Dodaje se nova pozicija proračuna za donacije Specijalnoj bolnici za kronične bolesti dječje dobi Gornja Bistra u iznosu od 5.000,00 kn ( donacija namirnica ).

**AKTIVNOST A100106 Veterinarske usluge**

Dodaje se nova pozicija za veterinarske usluge u iznosu od 4.181,00 kn za sufinanciranje mikročipiranja i sterilizacije pasa od Zagrebačke županije.

**TEKUĆI PROJEKT T100034 Projekt „Zaželi u Općini Bistra II“**

Projekt „Zaželi u Općini Bistra II“ – program zapošljavanja žena koje su u nepovoljnom položaju na tržištu rada, a koje će raditi na poslovima potpore i podrške starijim osobama i osobama u nepovoljnom položaju na području općine Bistra. Projekt je nastavak projekta „Zaželi u Općini Bistra“ koji se provodio od prosinca 2020.g. do prosinca 2021.g.

Planirana sredstva za troškove upravljanja projektom smanjuju se za 4.000,00 kn sukladno potpisanom ugovoru.

Bruto plaće za djelatnice na projektu smanjuju se za 3.390,11 kn, a doprinosi na plaće se povećavaju za 3.060,99 kn, sukladno obračunu plaće za 11 mjesec i planiranom obračunu plaće za 12 mjesec 2022. godine.

**TEKUĆI PROJEKT T100035 Projekt „Želim posao“**

Ukupno planirana sredstva za realizaciju projekta Želim posao - povećanje socijalne uključenosti i povećanje zapošljivosti djece i mladih te starijih osoba kroz edukativne radionice kako bi se potaknulo njihovo sudjelovanje u društvu, smanjuju se za 260.323,83 kn sukladno planiranoj realizaciji troškova na projektu do kraja ove godine.

**PROGRAM 1020 SUFINANCIRANJE ZAPOŠLJAVANJA U KOMUNALNIM JAVNIM RADOVIMA**

**AKTIVNOST A100107 Plaće i ostali rashodi za zaposlene ( Javni rad )**

Ukupno planirani troškovi za zapošljavanje radnika na javnom radu smanjuju se za 68.423,00 kn jer navedena mjera nije izvršena, odnosno Hrvatski zavod za zapošljavanje nije raspisivao javne pozive za zapošljavanje na javnim radovima za jedinice lokalne samouprave.

**PROGRAM 1021 IZGRADNJA KOMUNALNE INFRASTRUKTURE**

**KAPITALNI PROJEKT K100043 Izgradnja groblja**

Planirana sredstva za izgradnju groblja u iznosu od 233.121,25 kuna se brišu iz plana za 2022. godinu jer se navedeni projekt neće realizirati do kraja tekuće godine, te će se navedena sredstva planirati u sljedećoj godini.

**KAPITALNI PROJEKT K100108 Izgradnja Gospodarske zone Bistra**

Planirana sredstva za izgradnju komunalne infrastrukture u Gospodarskoj zoni Bistra se smanjuju za 700.000,00 kuna jer se procjenjuje da se neće izvršiti do kraja tekuće godine te se sredstva planiraju u sljedećoj godini.

**KAPITALNI PROJEKT K100124 Rekonstrukcija dijela Podgorske ulice**

Prema procjeni izvršenja do kraja tekuće godine smanjuju se planirana sredstva za rekonstrukciju dijela Podgorske ulice za iznos od 1.750.000,00 kuna, te će se projekt završiti u narednoj godini.

**PROGRAM 1022 ODRŽAVANJE KOMUNALNE INFRASTRUKTURE**

**AKTIVNOST A100004 Deratizacija i dezinsekcija**

Planirana sredstva za deratizaciju i dezinsekciju povećavaju se za 20.000,00 kuna iz razloga jer je u tekućoj godini provedena dezinsekcija na cjelokupnom području Općine, te su povećani planirani rashodi.

**AKTIVNOST A100053 Održavanje nerazvrstanih cesta, javnih i zelenih površina**

Planirana sredstva se povećavaju za 105.000,00 kuna zbog povećanih troškova održavanja nerazvrstanih cesta, javnih i zelenih površina.

**AKTIVNOST A100117 Reciklažno dvorište**

Planirana sredstva za održavanje reciklažnog dvorišta se smanjuju za 80.000,00 kuna zbog ostvarenih manjih troškova u tekućoj godini u odnosu na prvobitno planirana sredstva..

**AKTIVNOST A100120 Subvencija prijevoza**

Za 10.000,00 kuna se povećavaju planirana sredstva zbog povećanih troškova subvencije prijevoza.

**PROGRAM 1031 PROGRAM GRADNJE I ODRŽAVANJA KOMUNALNIH VODNIH GRAĐEVINA**

**KAPITALNI PROJEKT K100041 Izgradnja vodoopskrbnog sustava**

Planirana sredstva za izgradnju vodoopskrbnog sustava se povećavaju za 460.000,00 kuna zbog povećanih kapitalnih pomoći Vodoopskrbi i odvodnji Zaprešić d.o.o. za izgradnju vodoopskrbnih priključaka.

**KAPITALNI PROJEKT K100045 Izgradnja sustava otpadnih voda**

Planirana sredstva za izgradnju sustava otpadnih voda se smanjuju za 1.288.300,00 kuna zbog provedbe projekta u okviru Aglomeracije koji se provodi na području Općine Bistra, te izgradnje kanalizacije i kanalizacijskih priključaka, a nije realizirano prema planu, te će se njegova realizacija planirati u idućoj godini.

**PROGRAM 1030 UPRAVLJANJE IMOVINOM**

**AKTIVNOST A100058 Održavanje objekata i zgrada**

Planirana sredstva se povećavaju za 10.000,00 kn zbog povećanih troškova usluga tekućeg i investicijskog održavanja objekata i zgrada.

**AKTIVNOST A100064 Ulaganje u opremu općine**

Planirana sredstva se povećavaju za 77.000,00 kn. Povećana su ulaganja u računala i računalnu opremu zbog prilagodbe opreme novim zakonskim odredbama. Povećana je i nabava opreme za održavanje Dana Bistra, te su nabavljene drvene kućice za potrebe održavanja manifestacija na području Općine Bistra.

**KAPITALNI PROJEKT K100101 Rekonstrukcija krovišta i uređenje potkrovlja Društvenog doma Bukovje**

Planirana sredstva za rekonstrukciju krovišta i uređenje potkrovlja na Društvenom domu Bukovje smanjuju se za 300.000,00 kuna jer projekt nije realiziran u tekućoj godini i njegovo se izvršenje planira u sljedećoj godini.

**PROGRAM 1032 POTPORA POLJOPRIVREDI**

**AKTIVNOST A100060 Poticajne mjere u poljoprivredi**

Planirana sredstva za poticajne mjere u poljoprivredi smanjuju se za 90.000,00 kuna jer nisu realizirana u tekućoj godini, te su sukladno Programu potpora poljoprivredi na području Općine Bistra za razdoblje od 2023. do 2025. godine planirana u narednoj godini.

**PROGRAM 1026 ORGANIZIRANJE I PROVOĐENJE ZAŠTITE I SPAŠAVANJA**

**AKTIVNOST A100063 Civilna zaštita**

Planirana sredstva za civilnu zaštitu se smanjuju za 5.000,00 kuna zbog manjih troškova materijala za provođenje higijenskih mjera zaštite od korona virusa.

**RAZDJEL 003 – JEDINSTVENI UPRAVNI ODJEL**

**GLAVA 00302 – DJEČJI VRTIĆ KAPLJICA**

**PRORAČUNSKI KORISNIK 42848 DJEČJI VRTIĆ KAPLJICA**

**PROGRAM 1009 DJEČJI VRTIĆ KAPLJICA**

**AKTIVNOST A100019 Financiranje redovne djelatnosti Dječjeg vrtića Kapljica**

Rashodi za financiranje redovne djelatnosti Dječjeg vrtića Kapljica se smanjuju za 34.700,00 kuna. Napravljena je preraspodjela sredstva po planiranim pozicijama i prema izvorima financiranja. Povećani su rashodi za plaće za i ostali rashodi za zaposlene, doprinosi za zdravstveno osiguranje, ostale naknade troškova zaposlenima, sitni inventar i auto gume, naknade za rad predstavničkih i izvršnih tijela i povjerenstava, kamate za primljene kredite i otplata glavnice primljenih dugoročnih kredita-HBOR-a. Smanjeni su rashodi za službena putovanja, naknade za prijevoz, stručno usavršavanje zaposlenika, uredski materijal i ostale materijalne rashode, materijal i sirovine (namirnice), energiju, službenu, radnu i zaštitnu odjeću i obuću, usluge telefona, pošte i prijevoza, zdravstvene i veterinarske usluge, intelektualne i osobne usluge, premije osiguranja, reprezentaciju, bankarske usluge i usluge platnog prometa i ostale kazne.

**KAPITALNI PROJEKT K100005 Uređenje okoliša**

Planirana sredstva se povećavaju za 1.000,00 kuna zbog većih troškova u odnosu na plan.

**KAPITALNI PROJEKT K100020 Kapitalna ulaganja u opremu vrtića**

Planirana sredstva za kapitalna ulaganja u opremu vrtića se smanjuju za 26.000,00 kuna zbog manjih rashoda za uredsku opremu i namještaj, opremu za dječje igralište, uređaje, strojeve i opremu za ostale namjene i manjih ulaganja u računalne programe u odnosu na prvobitan plan.

**KAPITALNI PROJEKT K100123 Područni vrtić Kapljica**

Planirana sredstva za Područni vrtić Kapljica povećavaju se za 22.500,00 kuna. Dodana je nova pozicija u Proračunu za intelektualne usluge, odnosno prijavu projekta na natječaj.

**RAZDJEL 003 – JEDINSTVENI UPRAVNI ODJEL**

**GLAVA 00303 – OPĆINSKA KNJIŽNICA BISTRA**

**PRORAČUNSKI KORISNIK 43302 OPĆINSKA KNJIŽNICA BISTRA**

**PROGRAM 1016 OPĆINSKA KNJIŽNICA BISTRA**

**AKTIVNOST A100029 Financiranje redovne djelatnosti Općinske knjižnice Bistra**

Rashodi za financiranje redovne djelatnosti Općinske knjižnice Bistra povećavaju se za 2.100,00 kuna. Povećavaju se ostali rashodi za zaposlene i rashodi za energiju, dok se smanjuju rashodi za kulturno-animacijska događanja (dječje radionice, predstavljanja knjiga i dr.) koji nisu izvršeni u planiranom iznosu.

**KAPITALNI PROJEKT K100031 Kapitalna ulaganja u opremu i knjige**

Rashodi za kapitalna ulaganja u opremu i knjige se povećavaju za 18.000,00 kuna. Povećanje se odnosi na nabavu knjiga iz donacija Ministarstva kulture. Smanjuju se donacije fizičkih osoba za nabavu DVD-a kao i rashodi za nabavu knjiga iz izvora Ministarstva kulture i Zagrebačke županije jer su sredstva dodijeljena u iznosu manjem od planiranog.